CELEX: C2007/283/83
Language: sk
Date: 2007-11-24 00:00:00
Title: Vec F-104/07: Žaloba podaná 8. októbra 2007 – Hoppenbrouwers/Komisia

24.11.2007   
            
            
               SK
            
            
               Úradný vestník Európskej únie
            
            
               C 283/46
            
         Žaloba podaná 8. októbra 2007 – Hoppenbrouwers/Komisia
   (Vec F-104/07)
   (2007/C 283/83)
   Jazyk konania: francúzština
   Účastníci konania
   
      Žalobkyňa: Micheline Hoppenbrouwers (Dilbeek, Belgicko) (v zastúpení: L. Vogel, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie prijaté orgánom oprávneným uzavrieť zmluvy 25. júna 2007, ktorým bola zamietnutá sťažnosť podaná žalobkyňou 16. marca 2007 proti správnemu rozhodnutiu oznámenému 18. decembra 2006, ktorým bolo v rámci článku 2 ods. 1 prílohy Podmienok zamestnávania ostatných zamestnancov (PZOZ) zamietnuté zamestnanie žalobkyne ako zmluvného zamestnanca,
            
         
               —
            
            
               pokiaľ to je potrebné, takisto zrušiť uvedené rozhodnutie z 18. decembra 2006,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Prvý žalobný dôvod je odvodený z porušenia článku 82 ods. 3 písm. d) PZOZ, článku 83 PZOZ, článku 33 Služobného poriadku úradníkov Európskych spoločenstiev, článku 2 ods. 1 prílohy PZOZ, ako aj od zjavne nesprávneho posúdenia.
   Žalobkyňa po prvé pripomína, že administratíva jej odmietla ponúknuť zmluvu zmluvného zamestnanca na dobu neurčitú, lebo k 1. máju 2005 bola dočasne práceneschopná, pričom tento dátum bol podľa názoru orgánu oprávneného uzavrieť zmluvy posledným dňom lehoty, kedy mali nadobudnúť účinnosť zmluvy zmluvných zamestnancov uzavreté v rámci prechodných opatrení stanovených v článku 2 ods. 1 prílohy PZOZ. Žalobkyňa uvádza, že jej kandidatúra by mohla byť zamietnutá len v prípade trvalej pracovnej neschopnosti.
   Druhý žalobný dôvod je odvodený z porušenia zásady zákazu diskriminácie v rozsahu, v akom bola žalobkyňa bez zákonom dovoleného a riadneho odôvodnenia nespravodlivo znevýhodnená v porovnaní s inými osobami, ktoré rovnako ako žalobkyňa pracovali v jasliach a materskej škole Komisie na základe zmluvy uzavretej podľa belgického práva a potom získali zmluvu zmluvného zamestnanca na dobu neurčitú.